Budjet tasnifini qo‘llash bo‘yicha yo‘riqnomaga o‘zgartirish va qo‘shimchalar kiritish to‘g‘risida

O‘zbekiston Respublikasining Budjet kodeksi va O‘zbekiston Respublikasi Prezidentining 2015-yil 22-dekabrdagi PQ-2455-son “O‘zbekiston Respublikasining 2016-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi qaroriga muvofiq buyuraman:
 1. O‘zbekiston Respublikasi moliya vazirining 2010-yil 20-avgustdagi 65-son buyrug‘i (ro‘yxat raqami 2146, 2010-yil 11-oktabr) (O‘zbekiston Respublikasi qonun hujjatlari to‘plami, 2010-y., 40-41-son, 356-modda) bilan tasdiqlangan Budjet tasnifini qo‘llash bo‘yicha yo‘riqnomaga  ilovaga muvofiq o‘zgartirish va qo‘shimchalar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 60-bandning o‘ninchi, o‘n birinchi va o‘n ikkinchi xatboshilari quyidagi tahrirda bayon etilsin:
 “O‘zbekiston Respublikasi Mehnat vazirligiga beriladigan mablag‘lar;
 Qoraqalpog‘iston Respublikasi Mehnat vazirligi, viloyatlar va Toshkent shahri mehnat bosh boshqarmalariga beriladigan mablag‘lar;
 Bandlikka ko‘maklashuvchi tuman (shahar) markazlariga beriladigan mablag‘lar”.
 2. 79-banddan “va aholini ijtimoiy muhofaza qilish” degan so‘zlar chiqarib tashlansin.
 3. 84-banddagi “O‘zbekiston Respublikasining Aloqa, axborotlashtirish va telekommunikatsiya texnologiyalari davlat qo‘mitasi” degan so‘zlar “O‘zbekiston Respublikasi Axborot texnologiyalari va kommunikatsiyalarini rivojlantirish vazirligi” degan so‘zlar bilan almashtirilsin.
 4. 116-banddagi “muassasalari, Oliy biznes maktabini” degan so‘zlar “muassasalarini” degan so‘z bilan almashtirilsin.
 5. 129-band quyidagi tahrirda bayon etilsin: 
 “129. 7 109 000 “Boshqa toifalarga tegishli bo‘lmagan ijtimoiy muhofaza masalalari” bo‘limida O‘zbekiston Respublikasi Mehnat vazirligi markaziy apparatini va uning hududiy bo‘linmalarini saqlash xarajatlari, O‘zbekiston Respublikasining Bandlikka ko‘maklashish davlat jamg‘armasi xarajatlari, ijtimoiy ta’minotning boshqa tadbirlari, ijtimoiy moslashuv markazlarini, Odam savdosi jabrdiydalariga yordam berish bo‘yicha Respublika reabilitatsiya markazini, nogironlarni reabilitatsiya qilish va protezlash markazlarini saqlash xarajatlari, zararni qoplash, shuningdek budjet ajratmalari, budjet ssudalari va boshqa manbalar hisobidan kapital qo‘yilmalar, shuningdek boshqa xarajatlar aks ettiriladi.”.
 6. 1-ilovadagi 3 005 0 0 qatorning nomi quyidagi tahrirda bayon etilsin:
 “O‘zbekiston Respublikasining Tiklanish va taraqqiyot jamg‘armasi”.
 7. 2-ilovada:
 1) 3 111 500 qator nomi “(kichik korxona, mikrofirma va fermer xo‘jaliklari bo‘yicha hisoblangandan tashqari)” degan so‘zlar bilan to‘ldirilsin;
 2) 3 111 600 qatordan keyin quyidagi mazmundagi qator bilan to‘ldirilsin:
 “3 111 700 “Xodimlar soni va mehnatga haq to‘lash fondining eng kam me’yorlari joriy etilishi bilan bog‘liq ravishda, kichik korxona, mikrofirmalar va fermer xo‘jaliklari bo‘yicha qo‘shimcha hisoblangan, jismoniy shaxslardan olinadigan daromad solig‘i”;
 3) 3 112 107, 3 112 504, 3 112 604, 3 112 704 va 3 112 804 qatorlardagi “Gastrol-konsert” degan so‘zlar “Konsert-tomosha” degan so‘zlar bilan almashtirilsin;
 4) 3 112 115 qatordan keyin quyidagi mazmundagi qator bilan to‘ldirilsin:
 “3 112 116 “Mobil aloqa xizmati ko‘rsatuvchi yuridik shaxslar (uyali aloqa kompaniyalari) foydasining belgilangan rentabellikdan yuqori qismidan qo‘shimcha foyda solig‘i”;
 5) 3 112 900 qatordan keyin quyidagi mazmundagi qatorlar bilan to‘ldirilsin:
 “3 112 901 “Iqtisodiyotning barcha tarmoqlaridagi to‘lovchilar tomonidan to‘lanadigan ijtimoiy infratuzilmani rivojlantirish va obodonlashtirish solig‘i (quyidagi daromad tiplaridan tashqari 902-903)”;
 3 112 902 “Tijorat banklari tomonidan to‘lanadigan ijtimoiy infratuzilmani rivojlantirish va obodonlashtirish solig‘i”;
 3 112 903 “Xorijiy investitsiyalar ishtirokidagi korxonalar tomonidan to‘lanadigan ijtimoiy infratuzilmani rivojlantirish va obodonlashtirish solig‘i”;
 6) 3 131 101 qator nomi “(quyidagi daromad tiplaridan tashqari 102 — 105)” degan so‘zlar bilan to‘ldirilsin;
 7) 3 131 101 qatordan keyin quyidagi mazmundagi qatorlar bilan to‘ldirilsin:
 “3 131 102 “Tadbirkorlik faoliyati uchun foydalanilayotgan, yuridik shaxsga yoki yakka tartibdagi tadbirkorga ijaraga berilgan obyektlar, shuningdek jismoniy shaxslarning mulkida bo‘lgan yashash uchun mo‘ljallanmagan joylar bo‘yicha jismoniy shaxslarning mol-mulkiga solinadigan soliq”;
 3 131 103 “Shaharlarda joylashgan umumiy maydoni 200 kv. m dan ko‘p va 500 kv. m gacha bo‘lgan turar joylar va kvartiralar bo‘yicha jismoniy shaxslarning mol-mulkiga solinadigan soliq”;
 3 131 104 “Shaharlarda joylashgan umumiy maydoni 500 kv. m dan ko‘p bo‘lgan turar joylar va kvartiralar bo‘yicha jismoniy shaxslarning mol-mulkiga solinadigan soliq”;
 3 131 105 “Boshqa aholi punktlarida (shaharlardan tashqari) joylashgan umumiy maydoni 200 kv. m dan ko‘p bo‘lgan turar joylar va kvartiralar bo‘yicha jismoniy shaxslarning mol-mulkiga solinadigan soliq”;
 8) 3 131 207 va 3 131 208 qatorlarning nomi tegishincha quyidagi tahrirda bayon etilsin:
 “Boshqa sohalardagi (quyidagi daromad tiplaridan tashqari 208-209) to‘lovchilar tomonidan to‘lanadigan yagona yer solig‘i”;
 “Asosiy faoliyati paxtachilik va g‘allachilik bo‘lgan fermer xo‘jaliklari tomonidan to‘lanadigan yagona yer solig‘i”;
 9) 3 131 208 qatordan keyin quyidagi mazmundagi qator bilan to‘ldirilsin:
 “3 131 209 “Asosiy faoliyati chorvachilik va baliqchilik bo‘lgan fermer xo‘jaliklari tomonidan to‘lanadigan yagona yer solig‘i”;
 10) 3 136 100 qatordan keyin quyidagi mazmundagi qatorlar bilan to‘ldirilsin:
 “3 136 101 “Iqtisodiyotning barcha tarmoqlaridagi to‘lovchilar tomonidan to‘lanadigan mol-mulk solig‘i (quyidagi daromad tiplaridan tashqari 102-103)”;
 3 136 102 “Tijorat banklari tomonidan to‘lanadigan mol-mulk solig‘i”;
 3 136 103 “Xorijiy investitsiyalar ishtirokidagi korxonalar tomonidan to‘lanadigan mol-mulk solig‘i”;
 11) 3 141 102 qatorning nomi quyidagi tahrirda bayon etilsin:
 “Iqtisodiyotning barcha tarmoqlaridagi to‘lovchilar tomonidan to‘lanadigan qo‘shilgan qiymat solig‘i (quyidagi daromad tiplaridan tashqari 101, 103 — 105)”;
 12) 3 141 104 qatordan keyin quyidagi mazmundagi qator bilan to‘ldirilsin:
 “3 141 105 “Yagona soliq to‘lovi to‘lovchilari tomonidan ixtiyoriy asosda to‘lanadigan qo‘shilgan qiymat solig‘i”;
 13) 3 141 201, 3 141 202 va 3 141 203 qatorlarning nomi tegishincha quyidagi tahrirda bayon etilsin:
 “Transport vositalariga benzin va dizel yoqilg‘isi ishlatganlik uchun olinadigan soliq (to‘g‘ridan to‘g‘ri shartnomalar bo‘yicha sotilgan neft mahsulotlaridan tashqari)”;
 “Transport vositalariga suyultirilgan gaz ishlatganlik uchun olinadigan soliq”;
 “Transport vositalari uchun siqilgan gaz ishlatganlik uchun olinadigan soliq”;
 14) 3 141 203 qatordan keyin quyidagi mazmundagi qator bilan to‘ldirilsin:
 “3 141 204 “To‘g‘ridan-to‘g‘ri shartnomalar bo‘yicha sotilgan neft mahsulotlari bo‘yicha transport vositalariga benzin, dizel yoqilg‘isi ishlatganlik uchun olinadigan soliq”;
 15) 3 145 204 qator “kommunal xizmat ko‘rsatish korxonalari” degan so‘zlardan keyin “, alkogolsiz ichimliklarni ishlab chiqaruvchi korxonalari” degan so‘zlar bilan to‘ldirilsin;
 16) 3 145 205 qatordan keyin quyidagi mazmundagi qator bilan to‘ldirilsin:
 “3 145 206 “Alkogolsiz ichimliklarni ishlab chiqaruvchi korxonalarning suv resurslaridan foydalanganligi uchun soliq”;
 17) 3 211 300 qatorning nomi quyidagi tahrirda bayon etilsin: 
 “Dehqon xo‘jaliklari a’zolari tomonidan to‘langan sug‘urta badallari”;
 18) 3 211 301 qatorning nomi quyidagi tahrirda bayon etilsin: 
 “Yuridik shaxs tashkil etgan holda tuzilgan dehqon xo‘jaliklarining rahbari va a’zolari tomonidan to‘langan sug‘urta badallari”;
 19) 3 211 302 qatorning nomi quyidagi tahrirda bayon etilsin:
 “Yuridik shaxs tashkil etmagan holda tuzilgan dehqon xo‘jaliklarining rahbari va a’zolari tomonidan to‘langan sug‘urta badallari”;
 20) 3 211 303 qatorning nomi quyidagi tahrirda bayon etilsin:
 “Shaxsiy yordamchi xo‘jaliklarda qoramol boqish va yetishtirilgan chorvachilik mahsulotlarini sotish bilan band bo‘lgan jismoniy shaxslar tomonidan ixtiyoriy ravishda to‘langan sug‘urta badallari”;
 21) 3 151 211 qatordan keyin quyidagi mazmundagi qator bilan to‘ldirilsin:
 “3 151 212 “Ukrainada ishlab chiqarilgan tovarlar importi uchun qo‘shimcha yig‘im”;
 22) 3 212 700 qator nomi “(kichik korxona, mikrofirma va fermer xo‘jaliklari bo‘yicha hisoblangandan tashqari)” degan so‘zlar bilan to‘ldirilsin;
 23) 3 212 700 qatordan keyin quyidagi mazmundagi qator bilan to‘ldirilsin:
 “3 212 800 “Xodimlar soni va mehnatga haq to‘lash fondining eng kam me’yorlari joriy etilishi bilan bog‘liq ravishda, kichik korxona, mikrofirma va fermer xo‘jaliklari bo‘yicha qo‘shimcha hisoblangan to‘lovlardan O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasiga ajratmalar”;
 24) 3 213 100 qatorning nomi quyidagi tahrirda bayon etilsin:
 “Yuridik shaxs tashkil etmagan holda faoliyat yuritayotgan shaxslar (yakka tartibdagi tadbirkorlik bilan shug‘ullanuvchi jismoniy shaxslar va ular tomonidan yollangan xodimlar, shuningdek oilaviy tadbirkorlik subyekti va uning oila a’zolari) tomonidan to‘langan majburiy ravishda to‘langan sug‘urta badallari”;
 25) 3 214 113 qatordan keyin quyidagi mazmundagi qator bilan to‘ldirilsin:
 “3 214 114 “Chet elda yollangan holda ishlovchi shaxs, shuningdek jami yillik daromad to‘g‘risidagi deklaratsiyada ko‘rsatilgan mehnatga haq to‘lash tarzidagi daromadlar summasidan kelib chiqqan holda soliq agenti hisoblanmaydigan ish beruvchidan daromad oluvchi xodim tomonidan ixtiyoriy ravishda to‘langan sug‘urta badallari”;
 26) 3 411 117 qatordan keyin quyidagi mazmundagi qatorlar bilan to‘ldirilsin:
 “3 411 118 “O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining vaqtinchalik bo‘sh mablag‘larini tijorat banklari depozitlariga joylashtirishdan tushgan foiz tushumlari”;
 “3 411 119 O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining xorijiy valyutadagi bo‘sh mablag‘larini depozitlarga joylashtirishdan tushgan foiz tushumlari”;
 27) 3 412 103 qatordagi “Paxtasanoat” hududiy aksiyadorlik birlashmalarining” degan so‘zlar “O‘zpaxtasanoat” aksiyadorlik jamiyati va uning hududiy filiallarining” degan so‘zlar bilan almashtirilsin;
 28) 3 422 101 qator nomi “(quyidagi daromad tiplaridan tashqari 102 — 105, 109 — 113)” degan so‘zlar bilan to‘ldirilsin;
 29) 3 422 112 qatordan keyin quyidagi mazmundagi qatorlar bilan to‘ldirilsin:
 “3 422 113 “Konsert-tomosha faoliyatini amalga oshirish huquqi uchun davlat boji”;
 30) 3 422 207 qatorning nomi quyidagi tahrirda bayon etilsin: 
 “O‘zbekiston Respublikasining Qizil kitobiga kiritilgan yovvoyi hayvonlarni tutganlik va yovvoyi o‘simliklarni to‘plaganlik (g‘amlaganlik) uchun to‘lov undirishdan olingan mablag‘lar”;
 31) 3 422 208 qatorning nomi quyidagi tahrirda bayon etilsin:
 “Yovvoyi hayvonlar va yovvoyi o‘simliklarning boshqa turlarini tutganlik va to‘plaganlik (g‘amlaganlik) uchun to‘lov undirishdan olinadigan mablag‘lar”;
 32) 3 422 221 qatordan keyin quyidagi mazmundagi qatorlar bilan to‘ldirilsin:
 “3 422 222 “Yovvoyi hayvonlar va o‘simliklarning boshqa turlarini olib chiqish uchun to‘lov undirishdan olinadigan mablag‘lar”;
 3 422 223 “Respublikaning baliqchilik ho‘jaligi tabiiy suv havzalarida sanoat maqsadida baliq ovlash uchun olinadigan mablag‘lar”;
 3 422 224 “Yalang‘och qizilmiyani qayta ishlash mahsulotini (suyuq va kukunsimon ekstraktlarini) shuningdek yalang‘och qizilmiyani mahsulot sifatida chetga olib chiqishga berilgan ruxsatnoma uchun to‘lov undirishdan olinadigan mablag‘lar”;
 3 422 225 “Davlat o‘rmon fondiga kirmagan daraxt va butalarni kesishga ruxsatnomalar beriщdan tushadigan mablag‘lar”;
 33) 3 430 133 qatorning nomi quyidagi tahrirda bayon etilsin:
 “O‘zbekiston Respublikasi Ichki ishlar vazirligining Patrul-post va jamoat tartibini qo‘riqlash xizmati tomonidan undiriladigan jarimalar”;
 34) 3 430 133 qatordan keyin quyidagi mazmundagi qator bilan to‘ldirilsin:
 “3 430 134 “Qo‘riqxonalar hududidan tashqari, hayvonot va o‘simlik dunyosini muhofaza qilish va undan foydalanish to‘g‘risidagi qonun hujjatlari buzilganligi uchun jarimalar va yetkazilgan zararni qoplashdan tushadigan mablag‘lar”;
 35) 3 450 507 qatordan keyin quyidagi mazmundagi qator bilan to‘ldirilsin:
 “3 450 508 “Musodara qilingan ov va baliq ovlash qurollari, noqonuniy ov qilish va baliq ovlash natijasida olib qo‘yilgan mahsulotlarni hamda o‘simlik dunyosi obyektlaridan noqonuniy foydalanishdan olingan mahsulotlarni sotishdan tushgan mablag‘lar”;
 36) 3 450 980 qator “pensiya va nafaqalarni” degan so‘zlardan keyin “tayinlash va” degan so‘zlar bilan to‘ldirilsin;
 37) 3 512 150 qatordan keyin quyidagi mazmundagi qatorlar bilan to‘ldirilsin:
 “3 512 160 “O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasi mablag‘larining qaytarilishi”;
 “3 512 161 “O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining tijorat banklari depozitlariga qo‘yilgan vaqtinchalik bo‘sh mablag‘larini qaytarilishi”;
 “3 512 162 “O‘zbekiston Respublikasi Moliya vazirligi huzuridagi budjetdan Pensiya jamg‘armasining xorijiy valyutadagi depozitlarga qo‘yilgan mablag‘larini qaytarilishi”;
 38) 3 520 115 qatorning nomi quyidagi tahrirda bayon etilsin:
 “Qoraqalpog‘iston Respublikasi Mehnat vazirligi, viloyatlar va Toshkent shahri mehnat bosh boshqarmalari tomonidan olingan ssudalar”.
 8. 4-ilovada:
 1) 7 018 512 qatorning nomi quyidagi tahrirda bayon etilsin: 
 “O‘zbekiston Respublikasi Mehnat vazirligiga beriladigan mablag‘lar”;
 2) 7 018 513 qatorning nomi quyidagi tahrirda bayon etilsin: 
 “Qoraqalpog‘iston Respublikasi Mehnat vazirligi, viloyatlar va Toshkent shahri mehnat bosh boshqarmalariga beriladigan mablag‘lar”;
 3) 7 018 514 qatorning nomi quyidagi tahrirda bayon etilsin:
 “Bandlikka ko‘maklashuvchi tuman (shahar) markazlariga beriladigan mablag‘lar”;
 4) 7 029 904 va 7 046 102 qatorlardagi “O‘zbekiston Respublikasining Aloqa, axborotlashtirish va telekommunikatsiya texnologiyalari davlat qo‘mitasining” degan so‘zlar “O‘zbekiston Respublikasi Axborot texnologiyalari va kommunikatsiyalarini rivojlantirish vazirligining” degan so‘zlar bilan almashtirilsin;
 5) 7 041 231 qatordan “va aholini ijtimoiy muhofaza qilish” degan so‘zlar chiqarib tashlansin;
 6) 7 046 101 qatordagi “O‘zbekiston Respublikasining Aloqa, axborotlashtirish va telekommunikatsiya texnologiyalari davlat qo‘mitasini” degan so‘zlar “O‘zbekiston Respublikasi Axborot texnologiyalari va kommunikatsiyalarini rivojlantirish vazirligini” degan so‘zlar bilan almashtirilsin;
 7) 7 094 200 qator chiqarib tashlansin;
 8) 7 109 100 qatorning nomi quyidagi tahrirda bayon etilsin:
 “O‘zbekiston Respublikasi Mehnat vazirligi xarajatlari”;
 9) 7 109 110 qatorning nomi quyidagi tahrirda bayon etilsin: 
 “O‘zbekiston Respublikasi Mehnat vazirligi markaziy apparatini saqlash xarajatlari”;
 10) 7 109 120 qatorning nomi quyidagi tahrirda bayon etilsin: 
 “O‘zbekiston Respublikasi Mehnat vazirligi hududiy bo‘linmalari xarajatlari”;
 11) 7 109 207 qatorning nomi quyidagi tahrirda bayon etilsin: 
 “Bandlikka ko‘maklashuvchi tuman (shahar) markazlarida ishsizlik maqomi olgan va ish qidiruvchi sifatida ro‘yxatda turgan shaxslarni kasbga tayyorlash, ularning malakasini oshirish va qayta tayyorlash ishlarini mablag‘ bilan ta’minlash”;
 12) 7 109 404 qatorning nomi quyidagi tahrirda bayon etilsin:
 “Odam savdosi jabrdiydalariga yordam berish bo‘yicha Respublika reabilitatsiya markazi”;
 13) 7 109 405 qatorning nomi quyidagi tahrirda bayon etilsin:
 “Nogironlarni reabilitatsiya qilish va protezlash markazlari”.
 9. 6-ilovaning 50-bo‘limidan 3-paragraf chiqarib tashlansin.